Diari Oficial de la Generalitat Valenciana


Sumari del DOGV 9107, del 15-06-2021 (2021/6485)

RESOLUCIÓ de 8 de juny de 2021, del director gerent del Consorci Hospitalari Provincial de Castelló per la qual es dona publicitat a l'Acord de 31 de maig de 2021, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6485


Data del document
:   08-06-2021

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

RESOLUCIÓ de 8 de juny de 2021, del director gerent del Consorci Hospitalari Provincial de Castelló per la qual es dona publicitat a l'Acord de 31 de maig de 2021, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló. [2021/6485]  
El Consell de Govern del Consorci Hospitalari Provincial de Castelló, en la seua sessió ordinària del dia 31 de maig de 2021, va acordar la modificació de l'acord de delegació de competències en matèria de personal, contractació i gestió econòmica.  
Així mateix en el citat acord es va acordar publicar íntegrament en el Diari Oficial de la Generalitat Valenciana i en el Butlletí Oficial de la Província de Castelló.  
Joaquín Sanchís García, director gerent del Consorci Hospitalari Provincial de Castelló, fent ús de les facultats atribuïdes per l'article 23 c) dels Estatuts del Consorci, segons el qual li correspon executar i fer complir els acords del Consell de Govern, resol:  
  
Fer públic en el Diari Oficial de la Generalitat Valenciana i en Butlletí Oficial de la Província de Castelló el text íntegre, que inclou la modificació acordada, l'acord de delegació de competències en matèria de personal, contractació i gestió econòmica.  
  
Castelló de la Plana, 8 de juny de 2021.- El director gerent: Joaquín Sanchís García.  
  
  
Acord de 31 de maig de 2021, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospitalari Provincial de Castelló.  
   
En data 17 de desembre de 2003, i mitjançant Conveni de col·laboració subscrit entre la Conselleria de Sanitat de la Generalitat Valenciana i la Diputació de Castelló, es va crear el Consorci Hospitalari Provincial de Castelló, com a ens de dret públic amb personalitat jurídica pròpia, que té com a finalitat fonamentalment la gestió, mitjançant criteris d'autonomia efectiva, de l'Hospital, sense perjudici de la seua integració en la xarxa pública sanitària de la Comunitat Valenciana, amb el que això porta aparellat quant a sotmetiment a les directrius de l'autoritat sanitària.  
Sota aquests paràmetres d'autonomia de funcionament, i a fi de facilitar una gestió àgil i eficaç, es va aprovar mitjançant Acord de Consell de Govern de 19 de gener de 2004, la delegació de competències en matèria de personal, de contractació administrativa i gestió econòmica en diversos òrgans d'aquest. Aquest acord va ser modificat per l'Acord de 17 de maig de 2004, per Acord de 8 de novembre de 2011, per Acord de 26 de setembre de 2014, per Acord de 16 de novembre de 2015, i finalment per Acord de 14 de març de 2016, vigent fins hui, que ha permés el funcionament racional dels serveis.  
  
L'experiència en la gestió i les modificacions introduïdes en l'estructura directiva del Consorci aconsellen l'aprovació d'una nova delegació d'atribucions que avance en l'agilitació dels procediments.  
  
Per tot això, el Consell de Govern, de conformitat amb les normes sobre adopció d'acords continguda en l'article 18 dels Estatuts del Consorci i així mateix en harmonia amb les atribucions de la seua competència regulades en l'article 13, i les de competència de la Presidència del Consell previstes en l'article 15 de les quals cap delegació, per majoria acorda:  
  
Primer. Delegació d'atribucions en matèria de personal.  
A. Atribucions de la Presidència del Consell de Govern.  
1. L'aprovació de l'oferta d'ocupació pública d'acord amb el pressupost i la plantilla aprovats.   
2. L'aprovació de les convocatòries i bases dels processos de selecció i provisió del personal fix del Consorci i la seua resolució.   
3. El nomenament dels òrgans col·legiats que es constituïsquen per a la selecció i provisió del personal fix del Consorci.   
4. Els nomenaments i adscripcions definitives del personal fix.   
5. Els nomenaments i comissions de serveis per a ocupar llocs directius, així com la revocació i cessament d'aquests.   
6. La resolució de recursos administratius i reclamacions prèvies a la via judicial laboral en matèria de personal, excepte en aquells assumptes en què s'actue per delegació, i els atribuïts expressament a altres òrgans.   
7. La imposició de sancions per faltes greus i molt greus.   
8. La creació, supressió, o modificació de llocs de treball.   
  
B. Atribucions de la Direcció Gerència en matèria de personal.   
1. La formalització dels contractes laborals de duració indefinida a conseqüència de processos selectius o de provisió.   
2. Les adscripcions i nomenaments provisionals del personal fix del Consorci, així com la revocació o el cessament d'aquests, excepte els supòsits expressament atribuïts a altres òrgans.   
3. L'autorització de permisos per a l'exercici d'activitats sindicals, i dels alliberaments plens o parcials dels representants dels treballadors.  
  
4. L'aprovació d'instruccions relatives a jornada, horari, permisos, vacances i llicències dins del marc legal establit.   
5. La resolució dels recursos administratius interposats contra els actes dictats pels òrgans col·legiats de valoració nomenats per la mateixa Gerència.   
6. La imposició de sancions per faltes lleus.   
7. La gestió ordinària dels recursos humans amb l'abast i extensió que implica la tramitació de les activitats que a continuació es relaten, i sense perjudici d'altres de la mateixa naturalesa, finalitat i àmbit material de gestió, que puguen sorgir i no siguen atribuïdes expressament a un altre òrgan: la concessió de permisos i llicències, vacances i altres absències previstes tant legalment com reglamentàriament, retribuïdes o no; la resolució de reducció de jornada, flexibilitat, modalitat de prestació de serveis excepcional teletreball; la declaració de situacions administratives del personal així com les corresponents al reingrés al servei actiu; el reconeixement de serveis previs, triennis, carrera i desenvolupament professional; reconeixement del dret a la percepció de les quanties establides, en el seu cas, com a millora de les prestacions de Seguretat Social, resolució dels expedients de compatibilitat; resolució de la jubilació, prolongacions de permanència en el servei actiu; resolucions d'extinció de la relació funcionarial i resolucions de cessament de la contractació temporal i indefinida no fixa; resolucions dels diferents sistemes de provisió temporal/mobilitat de llocs de treball del personal fix, o personal temporal i la seua revocació o cessament; acordar i autoritzar comissions de servei que se sol·liciten d'altres entitats així com la seua revocació o cessament; els nomenaments o contractacions temporals per millora d'ocupació/promoció interna temporal, o per a la millora voluntària temporal per a la promoció professional, així com la revocació, cessament i els canvis de llocs de treball per motius de salut, discapacitat o diversitat funcional, rehabilitació, violència de gènere, o acte terrorista; l'assignació i exempció de guàrdies; el control horari i de l'assistència i quants actes es deriven d'aquesta; l'assignació de torns i l'assignació i ubicació dels llocs de treball bàsics/d'entrada, de cada categoria/cos o escala/grup professional; les certificacions en matèria de personal.  
  
8. Ostenta la representació del Consorci en la negociació col·lectiva i en les relacions del consorci amb els òrgans de representació del personal i sindicats amb representativitat en el Consorci  
9. L'aprovació de les bases i convocatòria de borses de treball temporal, la seua resolució i quants actes de gestió i tràmit resulten inherents, així com el nomenament dels tribunals o comissions de valoració.  
  
10. La contractació del personal laboral temporal i del personal laboral indefinit no fix per sentència ferma, així com els nomenaments de personal estatutari temporal i funcionari temporal i les diligències de presa de possessió i cessaments d'aquests. La signatura dels contractes de treball en places de formació sanitària  
11. Resolucions d'autorització de pagament de nòmina, així com de quants conceptes de naturalesa retributiva resulten procedents, ja resulten de la tramitació ordinària de la gestió de la nòmina de la plantilla o com a resultat de la resolució de reclamacions de quantitat, reclamacions i/o sol·licituds per a la resolució de les quals té la gerència competència atribuïda, excepte en els casos en les quals s'atribuïsca expressament a un altre òrgan.  
  
C. Atribucions en matèria de despeses de personal.  
Les atribucions referides a autorització de despeses del capítol I (despeses de personal), incloses les retribucions, càrregues socials i despeses de formació imputables a aquest capítol, es deleguen en la Direcció Gerència del Consorci, mancomunadament amb la Direcció econòmica, així com l'autorització de les diferents variacions que hagen de practicar-se en les nòmines.  
Es deleguen també en la Direcció Gerència del Consorci les atribucions següents:  
- La formalització de sol·licituds o recursos administratius en matèria d'afiliació o cotització a la Seguretat social.  
- La formalització de sol·licituds o recursos administratius en matèria de reintegraments per prestacions davant l'Institut Nacional de la Seguretat social.  
- La concessió i gestió d'ajudes de caràcter social previstes en els pressupostos, incloses beques, bestretes i préstecs.  
Es delega en la Direcció Gerència, la competència per a certificar dades tributàries i fiscals que corresponguen al Consorci davant terceres persones o l'Agència Tributària.  
  
Segon. Atribucions en matèria de contractació administrativa i gestió econòmica.  
2.1. En matèria de contractació administrativa i gestió econòmica les facultats referides a les despeses dels capítols II (despeses de funcionament) i VI (inversions reals), pel Consell de Govern o per la Presidència, en el seu cas, es deleguen en els òrgans següents:  
- En la Direcció Gerència del Consorci, mancomunadament amb la Direcció Econòmica, l'aprovació d'expedients de despesa per imports fins a 1.000.000 euros (sense IVA).  
2.2. En el cas d'expedients de despesa dels capítols II i VI l'import dels quals excedisca dels 3.000.000 euros (sense IVA), correspondrà al Consell de Govern l'autorització prèvia de l'expedient, exercint les atribucions pròpies de l'òrgan de contractació per delegació del Consell, i fins a la signatura del contracte, la Gerència i la Direcció Econòmica.  
  
2.3. En qualsevol cas, les competències de l'òrgan de contractació relatives a control de l'execució, modificació en el seu cas, reconeixement d'obligacions i liquidació del contracte es deleguen en la Direcció Gerència del Consorci, mancomunadament amb la Direcció Econòmica.  
  
2.4. En la delegació de facultats es troben implícites totes aquelles que siguen necessàries per a l'autorització, disposició i reconeixement de l'obligació de les despeses a què es referisquen, així com expressament totes les atribucions que la legislació vigent sobre contractació administrativa d'obres, serveis i subministraments assigna a l'òrgan de contractació, inclosa l'aprovació de projectes d'obres, instal·lacions i serveis amb els límits establits en els apartats anteriors.  
  
  
Tercer. Atribucions en matèria de subscripció de concerts, convenis i transferències.  
Es delega en la Direcció Gerència l'aprovació de concerts o convenis, dels quals no es deriven obligacions econòmiques amb altres administracions públiques o institucions sense ànim de lucre.  
  
Quart. Atribucions en matèria de gestió financera i fons extrapressupostaris.  
4.1. Les facultats referides a l'autorització de despeses financeres (Capítol III) es deleguen en la Direcció Gerència del Consorci de manera conjunta amb la Direcció Econòmica.  
4.2. La formalització d'ingressos, la gestió de fons extrapressupostaris i la gestió d'actius financers, es deleguen en la Direcció Gerència del Consorci de manera conjunta amb la Direcció Econòmica.  
  
Cinqué. Condicions generals de la delegació.  
5.1. En les resolucions i actes que s'acorden en virtut del que es preveu en el present acord es farà constar expressament que es dicten fent ús de facultats delegades i es consideraran amb caràcter general dictades per l'òrgan delegant.  
5.2. Les delegacions d'atribucions i funcions aprovades mitjançant el present acord s'entenen sense perjudici de les facultats de l'òrgan delegant per a reclamar el coneixement i resolució de quants assumptes estime oportuns, i podran així mateix revocar la delegació en qualsevol moment.  
5.3. En cas de vacant, absència o malaltia dels titulars dels òrgans en els quals s'efectuen les delegacions, la suplència serà exercida per la Vicepresidència de la Diputació Provincial de Castelló, respecte a la Vicepresidència del Consorci; i per la Direcció Econòmica respecte de la Direcció Gerència.  
5.4. En cas de vacant, absència o malaltia dels titulars dels òrgans directius del Consorci, se seguirà el següent règim:  
- La persona titular de la Direcció Gerència serà substituïda per la persona titular de la Direcció Econòmica, i en defecte d'això per la persona titular de la Direcció Mèdica.  
- La persona titular de la Direcció Econòmica, serà substituït/per la persona titular de la Direcció Gerència, i en defecte d'això pels/les titulars de la Direcció Mèdica o d'Infermeria indistintament.  
- La persona titular de la Direcció Medica, serà substituïda pel/la titular de la Direcció Gerència, i en defecte d'això per la persona titular de la Direcció d'Infermeria.  
- La persona titular de la Direcció d'Infermeria, serà substituïda per la persona titular de la Direcció Gerència, i en defecte d'això per la persona titular de la Direcció Mèdica.-  
  
Sisé. Disposició derogatòria  
Queda derogat l'acord de 14 de març de 2016 de delegació de competències en matèria de personal, de contractació administrativa i gestió econòmica, del Consell de Govern del Consorci Hospitalari Provincial de Castelló.  
  
Seté. Entrada en vigor  
El present acord entrarà en vigor l'endemà de la seua publicació en el Diari Oficial de la Comunitat Valenciana. Així mateix es publicarà en el Butlletí Oficial de la Província de Castelló.